open-index/open-wikipedia-markdown huggingface dataset:
Triklosaani

**Triklosaani** (*5-kloori-2-(2,4-dikloorifenoksi)fenoli*) on bakteereita ja sienikasvustoja tuhoava aine.

## Kemia
Triklosaani on huoneenlämpötilassa valkoisena jauheena esiintyvä orgaaninen yhdiste, jonka sulamispiste on noin 55–57 celsiusastetta. Sillä on lievä aromaattinen, fenolin kaltainen tuoksu. Triklosaani on kloorattu aromaattinen yhdiste, jolla on sekä eetterin että fenolin funktionaaliset ryhmät. Kemiallinen kaava on C12H7Cl3O2 ja moolimassa 289,9 g/mol. Triklosaanin CAS-numero on 3380-34-5.

Triklosaani on heikosti veteen liukenevaa, mutta liukenee etanoliin, dietyylieetteriin ja vahvoihin emäsliuoksiin kuten 1-mooliseen natriumhydroksidiin useiden muiden fenolien tavoin.

## Käyttö
Triklosaania käytetään laajalti saippuoissa, deodoranteissa ja hammastahnoissa, ja enenevässä määrin sitä lisätään käyttötavaroihin kuten ruokailuvälineisiin, leluihin, vuodevaatteisiin, sukkiin ja jätesäkkeihin.

Euroopan unionissa triklosaanin elintarvikekäyttö on kielletty vuonna 2010.

## Huolet bakteeriresistenssistä ja haitallisista vesistövaikutuksista

Vuonna 1998 Nature-lehden elokuun 6. päivän numerossa oli mm. tohtori Stuart Levyn kirjoittama artikkeli, jossa varoiteltiin liiallisen triklosaanin käytön johtavan mahdollisesti bakteerien vastustuskyvyn lisääntymiseen. WWF:n mukaan tieteelliset tutkimukset ovat osoittaneet triklosaanin aiheuttavan haitallisia vaikutuksia vesistöissä. Metyylitriklosaania (C13H9Cl3O2, CAS-numero 4640-01-1) muodostuu, kun triklosaani hajoaa biologisesti jätevesiä käsiteltäessä. Tämä triklosaanin hajoamistuote on paljon pysyvämpi ja kertyy helpommin eliöihin kuin itse triklosaani. Triklosaania on havaittu Yhdysvalloissa puroissa ja joissa, jätevesissä ja sellaisten järvien kaloissa, joihin lasketaan kotitalouksien jätevesiä. Sen on osoitettu myös olevan myrkyllistä leville. Saippuoissa ja astianpesuaineissa käytetyn triklosaanin on osoitettu reagoivan klooratun vesijohtoveden kanssa ja synnyttävän näin kloroformia (CHCl3). Auringonvalo puolestaan voi muuttaa jätevesipäästöjen triklosaanin dioksiineiksi. Dioksiinit ovat hyvin myrkyllisiä kemikaaleja, jotka häiritsevät hormonitoimintaa ja voivat aiheuttaa syöpää. Triklosaani on osoitettu mitokondriotoksiseksi yhdisteeksi ja se on myös lisääntymisterveysriski, sillä se pysäyttää ihmisen siittiöiden liikkeen ja häiriköi sukupuolihormoneista riippuvia toimintoja.

## Lähteet

## Aiheesta muualla
*WWF:n tiedote triklosaanista
*Juntunen, Helsingin yliopisto : Triklosaani, Kemian opettajan koulutusohjelma, Kandidaatin tutkielma (pdf)
*Mirja Salkinoja-Salonen, Helsingin yliopisto, Elintarvike- ja ympäristötieteiden laitos: Kemikaalicocktail työpaikalla! – mitä tulisi tietää terveysvaikutuksista?, Työterveys’15 tapahtuma, Helsinki, Finlandia Talo, 25.08.2015, Triklosaani sivut 11-19 (pdf)
*PubChem: Triclosan 
*Human Metabolome Database (HMDB): Triclosan 
*DrugBank: Triclosan 
*Toxin and Toxin Target Database (T3DB): Triclosan 
*Kyoto Encyclopedia of Genes and Genomes (KEGG): Triclosan 
*ChemBlink: Triclosan 
*Bristol University School of Chemistry, Molecule of the Month: Triclosan
Thapsuksen taistelu

**Thapsuksen taistelu** käytiin 6. huhtikuuta 46 eaa. Rooman senaatin kannattajien ja Julius Caesarin välillä. Taistelu käytiin lähellä Thapsuksen kaupunkia (nykyinen Ras Dimas Tunisiassa). Senaatin joukkoja johtivat Marcus Porcius Cato nuorempi ja Quintus Caecillius Metellus Scipio. Caesarin joukot voittivat taistelun ja Caesar sai näin kukistettua häntä vastustavat joukot Afrikassa.

## Tausta
Caesar aloitti sisällissodan vuonna 49 eaa. ylittäessään Rubikon-joen, vaikka senaatti oli määrännyt hänet luopumaan armeijastaan. Caesarin vastustajat pakenivat Roomasta Pompeiuksen johdolla Kreikkaan. Caesar kukisti vastustajansa Farsaloksen taistelussa vuonna 48 eaa. Pompeiuksen kuoleman jälkeen Caesarin vastustajat pakenivat African provinsseihin, missä he jatkoivat vastarintaa Cato nuoremman ja Metellus Scipion johdolla. Muita tärkeitä Caesarin vastustajia Afrikassa olivat Titus Labienus, Publius Attius Varus, Lucius Afranius, Marcus Petreius sekä Pompeiuksen pojat Sextus Pompeius ja Gnaeus Pompeius. Heidän liittolaisenaan oli myös Numidian kuningas Juba I. 

Caesar palasi Roomaan sen jälkeen kun oli rauhoittanut itäiset provinssit. Hän saapui Afrikkaan 28. joulukuuta 47 eaa. Aluksi kummatkin osapuolet välttelivät taistelua, mutta kun Caesar alkoi piirittää Thapsuksen kaupunkia hänen vastustajiensa oli pakko toimia.

## Taistelu
Caesar johti omien joukkojensa oikeaa siipeä ja oli asettanut ratsuväkensä ja jousimiehensä sivustoille. Jousimiehet suuntasivat nuolensa vihollisen sotanorsuja kohti, jotka saatiin pillastumaan ja tallaamaan maahan oman puolensa sotilaita. Osa norsuista iski Caesarin keskustaan, jossa Legio V Alaudae otti vastaan hyökkäyksen niin urhoollisesti, että jatkossa se kantoi elefantin kuvaa legioonansa symbolina. Metelluksen menetettyä norsunsa tilanne kääntyi häntä vastaan. Caesarin ratsuväki pääsi kiertämään vihollisen selustaan ja tuhosi sen linnoitetun leirin. Tämän jälkeen Juban liittolaisjoukot pakenivat ja taistelu oli käytännössä loppu.

Metellus yritti antautua noin 10&nbsp;000 sotilaan kanssa, mutta Caesarin joukot tappoivat heidät. Tämä oli erikoistapaus, koska Caesar oli tunnettu armeliaisuudestaan. Eräiden lähteiden mukaan Caesar sai epileptisen kohtauksen taistelun aikana eikä siksi ollut tajuissaan taistelun loppuhetkillä. 

## Lopputulos
Taistelun jälkeen Caesar jatkoi Thapsuksen piirittämistä ja kaupunki vallattiinkin pian. Tämän jälkeen hän jatkoi Uticaan, missä Cato nuorempi oli joukkoineen. Kuultuaan kumppaneidensa kuolleen Cato teki itsemurhan. Saatuaan Afrikan rauhoitettua Caesar palasi Roomaan 25. heinäkuuta. Kansalaissota päättyi lopullisesti vasta Mundan taistelun jälkeen vuonna 45 eaa.
## Lähteet
*
Nopankylä

**Nopankylä** on yksi Ilmajoen kylistä. Se sijaitsee kunnan länsiosassa. Kylässä on kaksi järveä ja lampi, Vitiäisjärvi ja Kalajaisjärvi sekä Rajalampi Pässilänvuoren kupeessa. Kalajaisjärvellä sijaitsee Ilmajoen kunnan kurssi- ja leirikeskus sekä seurakunnan leirikeskus. Nopankylässä on Ilmajoen kolmanneksi vanhin, nykyisin noin 30 oppilaan koulu.

## Historia

### Ajokalusepät
1700-luvun lopulla kuului Nopankylästä laajalti konevasaran kilkatus. Salomon Koskelalla oli Nenättömänluomassa hamaripaja, jossa hän valmisti hevosvetoisia fälttejä eli kyntöauroja. Malli oli saatu Lapväärtin sepiltä.

Valentin Kuusisto (1847–1932) aloitti turunmallisen hevoskärryn valmistuksen 1869. Saman kärryn raudoitti seppä Juha I Laurila vanhempi (1821–1905). Laurila takoi Nopankylässä vuodesta 1840. Kärryt myytiin Juho Mahlamäelle Huissille. Tästä alkoi Suomen suurin, kotiteollisesti verkostoitunut hevosajoneuvojen tuotanto. Kylässä oli 1869–1955 kolmisenkymmentä ajokalusepän pajaa, rekien ja kärryjen puuosien valmistajia, pyörien ja kapan valmistajia, kärrymaalareita, toppareita ja kauppamiehiä. Elinkeino työllisti yli 700 henkilöä.

Kärryjen tuotanto päättyi 1955 autojen yleistyessä ja maaseudun koneellistumisen myötä. 1955-luvun jälkeen kärryjen tilalle tulivat kodinkalusteet, ja 1970-luvun loppupuolelle saakka kylässä oli paljon huonekaluteollisuutta.

### Ensimmäinen osuuskauppa
Suomen ensimmäinen osuuskauppa perustettiin Nopankylään ostoyhtymän muodossa maaliskuussa 1898.

## Tunnustus
Vuonna 2009 Nopankylä valittiin vuoden eteläpohjalaiseksi kyläksi.

## Katso myös
*Ajokaluseppä-artikkelissa tarkempaa tietoa Nopankylän sepistä

## Lähteet

## Aiheesta muualla
*1-sivuinen Nopankylä-esite verkossa  (pdf)
Louis Durey

**Louis Durey** (27. toukokuuta 1888 – 3. heinäkuuta 1979) oli ranskalainen taidemusiikin säveltäjä. Hän kuului säveltäjäryhmään Les Six.

Durey syntyi Pariisissa liikemiesperheeseen. Hän päätti omistautua musiikkiuralle sangen myöhään oltuaan Debussyn *Pelléas et Mélisande* -oopperan esityksessä 19-vuotiaana. Säveltäjänä hän oli enemmän tai vähemmän itseoppinut. Hänen ensimmäinen musiikkimaailmassa kiinnostusta herättänyt teoksensa oli pianoduetto *Carillons*. Maurice Ravel kiinnitti säveltäjään huomiota ja suositteli häntä kustantajalleen. Kuoromusiikki oli alusta lähtien Dureyn tuotannossa tärkeällä sijalla. Kuuden ryhmä Les Six syntyi puolivahingossa, ja aluksi Durey oli sen kantava voima. Välirikko ryhmän suojelijan Jean Cocteaun kanssa sai Dureyn vetäytymään yhteistyöstä, ja ryhmä hajosi pian syntymänsä jälkeen.

Les Six -kauden jälkeen Durey muutti Saint-Tropez'n kaupunkiin Etelä-Ranskaan ja jatkoi siellä työskentelyään. Hän ei koskaan tuntenut tarvetta kuulua Ranskan musiikkipiireihin, mikä yhdessä hänen vasemmistolaisten aatteidensa kanssa jätti hänet taiteellisesti eristyksiin koko loppuelämäkseen. 

Durey sävelsi Saint-Tropez'ssa ainoan oopperansa *L’Occasionin*. Vuonna 1929 hän nai Anne Grangeonin ja muutti takaisin Pariisiin seuraavana vuonna. 1930-luvulla hän liittyi kommunistiseen puolueeseen. Natsimiehityksen aikana toisessa maailmansodassa Durey toimi vastarintaliikkeessä ja sävelsi antifasistisia lauluja.  Sodan jälkeenkin hänen jyrkät poliittiset mielipiteensä haittasivat hänen uraansa. Ansaitakseen elantonsa Durey hyväksyi musiikkikriitikon paikan pariisilaisessa kommunistilehdessä vuonna 1950.

Dureyn myöhäisemmät (muun muassa Vietnam-aiheiset) sävellykset ovat jääneet unohduksiin. Nykyään hän on Kuuden ryhmän jäsenistä ehkä tuntemattomin. Durey kuoli Saint-Tropez'ssa.
Dyeus

**Dy&#275;us** on hypoteettinen konstruktio indoeurooppalaisten oletetun kantakansan ylijumalasta. Dyeus on taivaan jumala, jonka aseman on ajateltu heijastavan silloisen yhteisön kuningasta tai patriarkkaa.

Myöhempiä indoeurooppalaisten kansojen jumalia, joiden katsotaan periytyvän Dyeusista:

*Kreikkalaisten Zeus
*Roomalaisten Juppiter (*Zeus-Pater* -sanasta) 
*Vedan Dyaus Pita
*Germaanien Tyr tai *[[Tiwaz]]*
*Balttien Dievas 
*Slaavien Div
*Gallien Dis Pater
*Todennäköisesti fryygien Sabazios.

Latinan jumaluutta tarkoittava sana *deus* johdoksineen on myös samaa kielellistä sukua.
Jurassic Park III

**Jurassic Park III** on Joe Johnstonin ohjaama elokuva, joka sai ensi-iltansa vuonna 2001. Elokuvan on tuottanut Universal Pictures ja Amblin Entertainment. Se on kolmas *[[Jurassic Park (elokuvasarja)|Jurassic Park]]* -sarjan elokuva. Kolmannen elokuvan juoni ei enää pohjaudu Michael Crichtonin kirjaan, paitsi muutamien kohtausten osalta. Nämä olivat ensimmäisessä romaanissa, mutta jätettiin ensimmäisestä elokuvasta pois, esimerkiksi *[[Pteranodon]]*-kohtaus kokonaisuudessaan. 

Elokuva on puoli tuntia lyhyempi kuin kaksi edellistä, ja sisältää vähemmän tarinankerrontaa, mutta enemmän toimintaa. Steven Spielberg ei enää  ollut ohjaajana, mutta oli mukana projektissa vastaavana tuottajana. Elokuvassa ''Tyrannosaurus rexillä'' ei ole kahdesta edeltäjästään poiketen antagonistin osaa, vaan sen korvasi suurempi S''pinosaurus''. *Tyrannosaurus rex* näkyy ainoastaan kohtauksessa, jossa se taistelee *Spinosauruksen* kanssa, mutta sitten häviää tälle, kun *Spinosaurus* puri sitä kaulaan. Tätä ennen *Tyrannosaurus rex* näytettiin syömässä haaskaa.

Elokuvan jatko-osa, *[[Jurassic World]]*, sai ensi-iltansa kesäkuussa 2015.

## Juoni

Rahapulmien kanssa painiskeleva paleontologi Tri Alan Grant saa houkuttelevan tarjouksen; varakas Kirbyn seikkailijapariskunta haluaa Grantin oppaaksi lennolleen Isla Sorna -dinosaurussaaren yli. Vastoin Grantin tahtoa retkikunta päättää kuitenkin laskeutua, jolloin selviää, että Kirbyt etsivätkin kadonnutta poikaansa saarelta. Pian dinosaurukset hyökkäävät ja ryhmä joutuu aloittamaan hengenvaarallisen matkan kohti rannikkoa. Saarella he kohtaavat vanhoja tuttuja dinosauruksia, kuten ''Velociraptoreita'', mutta myös uusia dinosauruksia, kuten *Spinosauruksen*. Elokuvaan on ensimmäisen osan tapaan lisätty dinosaurusten keskinäinen taistelu, tällä kertaa kohtaavat *Tyrannosaurus* ja *Spinosaurus*.

## Roolit

## Elokuvassa esiintyvät dinosaurukset

* Ankylosaurus
* Brachiosaurus
* Ceratosaurus
* Compsognathus
* Corythosaurus
* Parasaurolophus
* Pteranodon
* Spinosaurus
* Stegosaurus
* Tyrannosaurus rex
* Velociraptor (käytännössä Deinonychus, kuten aiemmissakin elokuvissa)

## Lähteet

## Aiheesta muualla
* 
* Jurassic Park IV
Rainelippu

**Rainelippu** on yleensä valtion aluksilla käytetty lippu, joka nostetaan aivan aluksen keulassa olevaan pystysuoraan *rainetankoon* (engl. *jackstaff*), josta lipun nimitys on peräisin. Rainelippu on yleensä neliön muotoinen.

Rainelipun paikka, rainetanko, eroaa muista laivalla olevista tangoista siten, että se on yleensä aluksen ainoa horisonttiin nähden pystysuorassa oleva tanko. Muut tangot ja mastot yleensä ovat ainakin hieman perään päin kallellaan.

## Suomen rainelippu

Suomen laivaston käyttämä rainelippu on valkoinen, 11 yksikkömittaa leveä ja 11 yksikkömittaa korkea valkoinen lippu, jonka keskellä on 6&nbsp;3/8 yksikkömittaa leveä ja korkea vaakunanpunainen neliö, johon on sovitettu Suomen vaakunan keltainen tunnuskuvio.
Luettelo Marshallinsaarten saarista

Tämä on **luettelo [[Marshallinsaaret|Marshallinsaarten]] [[saari]]sta**.

*Ailinginae
**Mogiri
**Ribinouri
*Ailinglaplap
*Ailuk
**Ajelep
**Aliej
**Ailuk
**Alkilwe
**Barorkan
**Biken
**Enejabrok
**Enejelar
**Kapen
**Marib
*Arno
*Aur
**Aur
**Bigen
**Tabal
*Bikar
**Almani
**Bikar
**Jaboero
**Jabwelo
*Bikini
*Ebon
*Enewetak
*Erikub
*Jabat
*Jaluit
**Jaluit
*Jemo
*Kili
*Kwajalein
**Bigej
**Ebeye
**Kwajalein
**Legan
**Meck
**Nell
**Pieni Bustard (Little Bustard)
**Roi-Namur
*Lae
**Enerein
**Lae
**Lejab
**Ribon
*Lib
*Likiep
*Majuro
*Maloelap
*Mejit
*Mili
*Nadikdik
*Namorik
*Namu
*Pokaakku
**Kamome
**Sibylla
*Rongelap
*Rongrik
*Toke
*Ujae
*Ujelang
*Utirik
*Wotho
*Wotje
Devendra Banhart

**Devendra Banhart** (s. 30. toukokuuta 1981 Houston, Texas) on yhdysvaltalainen laulaja-lauluntekijä. Hän on yksi suosituimmista niin sanotun New Weird America -tyylisuunnan edustajista. Banhartia on usein verrattu muihin erikoisiin artisteihin kuten Marc Bolaniin, Billie Holidayhyn, Syd Barrettiin ja Nick Drakeen. Hänen musiikkinsa koostuu yleensä näppäilevästä kitaransoitosta ja surrealistisista sanoituksista. Banhart soittaa myös Vetiver-yhtyeessä. Devendra Banhartin löysi Swans-yhtyeestä tunnettu Michael Gira, joka julkaisi Banhartin albumin *Oh Me Oh My...* Young God Records -levymerkillään vuonna 2002. Vuonna 2005 Banhart perusti Andy Cabicin ja Revolver USAn kanssa Gnomonsong-levy-yhtiön.

## Diskografia
* *The Charles C. Leary* (Hinah, 2002)
* *Oh Me Oh My... The Way The Day Goes By The Sun Is Setting Dogs Are Dreaming Lovesongs Of The Christmas Spirit* (Young God, 2002)
* *The Black Babies* (Young God, 2003) EP-levy
* *Rejoicing in the Hands* (Young God, 2004)
* *Niño Rojo* (Young God, 2004)
* *Cripple Crow* (XL Recordings, [2005)
* *Andy Sterling's Love For Animal Collective* (Poop Records, 2005)
* *Smokey Rolls Down Thunder Canyon (2007)
* *What Will We Be* (2009)
* *Mala* (2013)
* *Ape in Pink Marble* (2016)
* *Ma* (2019)
* *Flying Wig'' (2023)

## Aiheesta muualla
* XL Recordings -levy-yhtiön Banhart-sivusto 
* Young God Records -levy-yhtiön Banhart-sivusto 
* Hinah Catalog (aikaisemmat levytykset)
* The Suitcase, Devendra Banhartille omistettu sivusto 
* Laurent Orseaun konserttivalokuvia
Iso-Syöte

**Iso-Syöte** on Suomen eteläisin tunturi.

Iso-Syöte sijaitsee Pudasjärven kaupungissa Pohjois-Pohjanmaalla, lähellä Lapin maakunnan rajaa. Kaupungin keskustaajamasta Kurenalta on matkaa noin 55 kilometriä ja Oulusta noin 140 kilometriä. Ison-Syötteen huippu kohoaa puurajan yläpuolelle, 432 metrin korkeuteen merenpinnasta.

Sana *syöte* on saamea ja tarkoittaa pyhää paikkaa. Saamelaisten asuttaessa seutua he pitivät Isoa-Syötettä seitapaikkana eli uhri- ja palvontapaikkana.

Parhaiten Iso-Syöte tunnetaan laskettelurinteistään ja Syötteen kansallispuistosta.

Ison-Syötteen alueella on noin 120 kilometriä hiihtolatuja. Suomen Hiihtokeskusyhdistys valitsi Ison-Syötteen vuoden 2012 parhaaksi hiihtokeskukseksi. Isolle-Syötteelle rakennettiin keinotekoinen järvi, jonka uskottiin lisäävän alueen vetovoimaisuutta ympärivuotisena matkailukohteena. Syötteen retkeilyalueen käyntimäärä on kasvanut reilusti viime vuosien aikana. Vuonna 2021 käyntimäärä oli 117&nbsp;800, kun vuonna 2019 se oli 43&nbsp;000.

Ison-Syötteen laskettelurinteiden ja latujen lumetuksessa käytetään läheisestä Pärjänjoesta pumpattua vettä.

## Katso myös

* Talviurheilukeskus
* Luettelo Suomen suurimmista prominensseista

## Lähteet

## Aiheesta muualla
* Iso-Syöte
Copiapó

**Copiapó** on kaupunki Atacaman alueella, Chilessä. Se on samannimisen maakunnan pääkaupunki. Copiapón asukasluku on noin 158&nbsp;438 (2012). Kaupunki sijaitsee noin 800 kilometriä Santiagosta pohjoiseen ja sen läpi virtaa Copiapó-joki. 

Copiapó on Atacaman aavikon eteläreunalla, ja siellä on harjoitettu kasteluun perustuvaa maanviljelyä jo ennen inkojen aikaa.

## Lähteet
Faun Fables

**Faun Fables** on yhdysvaltalainen psych folk -yhtye, johon kuuluu Dawn McCarthy sekä vaihteleva joukko muita muusikoita. Yhtye on levyttää Drag City -levymerkille. Dawn MCCarhtyn esiintymisessä näkyy hänen kiinnostuksensa itäeurooppalaista musiikkia (esimerkiksi Ewa Demarczyk) kohtaan ja hän käyttää lavalla usein mimiikkaa. 

Faun Fablesiin kuuluvat ajoittain Nils Frykdahl (joka soittaa myös yhtyeessä Sleepytime Gorilla Museum), Matt Waldron, Robin Coomer (yhtyeestä Loopstation), Kirana Peyton (yhtyeestä Blackbird Stitches), Noe Venable sekä Dawn McCarthyn perheenjäseniä kuten sisar Sheila McCarthy (joka soittaa myös yhtyeissä Autobody ja Flaming Fire, veli Brian McCarthy sekä äiti Michelina.

Faun Fables on esiintynyt muun muassa Devendra Banhartin kanssa.

## Diskografia
* *Early Song* (2000)
* *Mother Twilight* (2001)
* *Family Album* (2004)
* *The Transit Rider* (2006)
* *Light Of a Vaster Dark* (2010)
* *Born Of the Sun* (2016)
* *Counterclockwise* (2025)

## Aiheesta muualla
*Virallinen Faun Fables -sivusto
Rennell ja Bellona

**Rennell ja Bellona** on provinssi Salomoninsaarilla, Tyynellä valtamerellä. Se muodostuu kahdesta atollista, Rennellistä ja Bellonasta. Provinssin pinta-ala on 671 km2, pääkaupunki on Tigoa ja vuoden 2009 väestönlaskennassa provinssissa oli 3&nbsp;041 asukasta. Rennell on saarista suurempi ja sijaitsee etelämpänä.

Provinssin asukkaat ovat pääasiassa polynesialaisia. Englantilaiset löysivät atollit vuonna 1793. Saarilla puhutaan samoalaisiin kieliin kuuluvia rennellin ja bellonan kieliä, joita pidetään joskus saman kielen eri murteita.

## Lähteet
Mukulaselleri

**Mukulaselleri** eli **juuriselleri** (*Apium graveolens* Rapaceum-ryhmä) on sellereihin (*Apium*) kuuluva kasvi. Mukulaselleriä on useita eri lajikkeita, esimerkiksi 'Balder', 'President' ja 'Alabaster'. Se on pyöreähkö ja rosoinen juures, joka korjataan myöhään syksyllä. Kasvaakseen onnistuneesti se vaatii pitkän kesän, sillä se on hidaskasvuinen. Samasta pellosta saa juurisadon vain ensimmäisenä vuotena. Kaksivuotisena kasvina selleri tuottaa toisena kasvuvuotenaan siemensadon. Sellerille tyypillisen tuoksun aiheuttavat ftalidit ja terpeenit.

## Käyttö
Mukulaselleristä syödään juuri ja joskus myös lehdet. Juurimukulaa voidaan käyttää liemijuureksena, tai sitä voi laittaa esimerkiksi salaatteihin, patoihin, kastikkeisiin tai erilaisiin keittoihin ja gratiineihin. Lehdet voi myös kuivata tai pakastaa.

## Kasvatus

Mukulasellerin taimikasvatus kestää noin 55–70 päivää, ja se aloitetaan yleensä maaliskuussa. Sopiva lämpötila kasvuun on 18 celsiusastetta.

Varsinainen istutus avomaalle tapahtuu touko-kesäkuussa. Tämän jälkeen kasvuaikaa vaaditaan 105–115 päivää. Istutettaessa taimet asetetaan riveihin, joissa ne ovat 30–40&nbsp;cm välein. Rivit ovat noin 50&nbsp;cm etäisyydellä toisistaan. Mukulaselleri vaatii voimakkaan, tuoreen ja multavan maan, jossa on paksu multakerros. Korjuu tapahtuu yleensä lokakuussa.

## Lähteet
* Ella Räty: Viljelykasvien nimistö

### Viitteet
Aleksanterinkatu

**Aleksanterinkatu** voi tarkoittaa seuraavia tie- ja katuosuuksia:

* Aleksanterinkatu, katu Helsingissä
* Aleksanterinkatu, katu Lahdessa
* Aleksanterinkatu, katu Oulussa
* Aleksanterinkatu, katu Tampereella
* Aleksanterinkatu, katu Porvoossa
Lehtiselleri

**Lehtiselleri** eli **ruotiselleri**, myös **varsiselleri**, (*Apium graveolens* var. *dulce*) on sellerin muunnos. Se on ruokakasvi, joka on kotoisin Italiasta. Se ei muodosta mukulaa kuten sukulaisensa mukulaselleri; sen syötävä osa ovatkin lehdet ja lehtiruodit, jotka korjataan myöhään syksyllä. Lehtiselleri on melko hidaskasvuinen, kaksivuotinen kasvi, joka tarvitsee pitkän kasvukauden. Lehtisellerin maku on makeahko, miedompi kuin mukulasellerillä.

## Kasvatus
Lehtiselleri vaatii pitkän kasvuajan, joten se kannattaa ensin kasvattaa taimeksi ja istuttaa vasta lämpimien säiden saavuttua ulkotiloihin. Siemenet kylvetään taimikasvatukseen soveltuvalle alustalle helmi-maaliskuussa, istuttaminen kannattaa jättää kesäkuulle, jolloin taimet istutetaan riveihin, toisistaan 30 cm välein. Lehtiselleri tarvitsee kastelua ja ravinteikkaan, kuohkean ja multavan maan, ja sen kasvuaika on noin 200–240 päivää. Se on korjuuvalmis, kun ruodit ovat mureita ja helposti katkeavia.

## Käyttö ruoanlaitossa
Lehtiselleriä käytetään ruoanlaitossa
*dippivihanneksena
*padoissa
*keitoissa
*mausteena mm. salsakastikkeessa
*salaateissa mm. Waldorfin salaatissa
*koristeena mm. Bloody Mary -drinkissä

## Lähteet

## Aiheesta muualla
* United States Department of Agriculture (USDA)
Selleri

**Selleri** eli **ruokaselleri** eli **mausteselleri** (*Apium graveolens*) on Etelä- ja Keski-Euroopasta kotoisin oleva viljelykasvi, josta on kehitetty useita viljelymuotoja. Salaateissa ja liemiruokien mausteena käytettävän mukulasellerin (*Apium graveolens* var. *rapaceum*) juurimukula on turpea ja vaaleamaltoinen, lehtisellerin (*Apium graveolens* var. *dulce*) lehtiruoteja ja lehtiä käytetään vihanneksena ja raakasalaattina. Myös sellerin siemeniä käytetään keittojen ja muhennosten mausteina. Eräitä lajeja on käytetty lääkekasveina.

Sellerit ovat kaksivuotisia ja hidaskasvuisia. Kasvaakseen ne tarvitsevat pitkän ja lämpimän kesän, jonka jälkeen ne korjataan myöhään syksyllä.

Selleri on yksi yleisimpiä allergisoivia ruoka-aineita. Selleri voi altistaa kasviperäiseen valoherkistymään eli fytofotodermatiittiin.

## Ravintosisältö per 100 g
* Energiaa 25,104 kJ/6 kcal
* Proteiinia 0,28 g
* Hiilihydraattia 1,19 g
** josta sokeria 0,73 g
* Rasvaa 0,07 g
** tyydyttyneitä rasvahappoja 0,017 g
** kertatyydyttämättömiä rasvahappoja 0,013 g
** monityydyttämättömiä rasvahappoja 0,032 g
* Ravintokuitua 0,6 g
* Natriumia 32 mg
* Kaliumia 104 mg

## Lähteet

## Aiheesta muualla
* Suomen Lajitietokeskus: Selleri (mausteselleri) – ''Apium graveolens''
*Lehtiselleri, varsiselleri Apium graveolens ravintoarvoja fineli.fi
*Duodecim, Terveyskirjasto: Matti Hannuksela Kasviperäisen UV- säteilyn yliherkkyys (fytofotodermatiitti), 22.1.2009 **Arkistolinkki**.
*ITIS: ''Apium graveolens'' 
*United States Department of Agriculture (USDA): ''Apium graveolens'' 
*Flora of China: ''Apium graveolens'' 
*Dr. Duke's Phytochemical and Ethnobotanical Databases: Apium graveolens
Kvintti

**Kvintti** on länsimaisessa säveljärjestelmässä viiden sävelaskelen väli eli intervalli. Monien kielisoittimien kuten viulun, alttoviulun, sellon ja mandoliinin kielet viritetään kvintin päähän toisistaan.

## Kvintin pituus
Sävelasteikolla on eripituisia kvinttejä. Tarkalleen kvintti on diatonisen asteikon mistä tahansa sävelestä lukien ensimmäisen ja viidennen sävelen välinen ero. Välin sisältämien sävelaskelten pituus kuitenkin vaihtelee. Jos kvintti sisältää yhden pienen sekunnin (C-duuriasteikolla joko intervallin E&ndash;F tai H&ndash;C), sitä kutsutaan *puhtaaksi*, ja jos kvintti sisältää molemmat pienet sekunnit, se on *vähennetty*. 

Puhdas kvintti voidaan muuttaa *ylinousevaksi* ylentämällä intervallin ylin tai alentamalla sen alin sävel. Puhtaassa kvintissä sävelten taajuuksien suhde on 3:2. 

Koska puhdas kvintti soi hyvin konsonoivasti, se vaikuttaa vähän soinnun harmoniseen luonteeseen. Juurisävelen kvintti voidaankin esimerkiksi soittoteknisistä syistä jättää pois soinnun luonteen juurikaan muuttumatta.

Puhdas kvintti oli eniten käytetty intervalli yhdessä keskiajan musiikin varhaisessa polyfonian muodossa, rinnakkaisessa organumissa.
Diatoninen asteikko

**Diatoninen asteikko** on seitsensävelinen sävelasteikko, jossa oktaavin alueella on viisi kokosävelaskelta ja kaksi puoliaskelta ja puoliaskelten välissä on vuorotellen kaksi ja kolme kokoaskelta.

Diatonisuus on sekä nykyaikaisen nuottikirjoituksen että monien soittimien pohjana. Esimerkiksi pianon valkoiset koskettimet muodostavat seitsemän diatonista asteikkoa. Duuri- ja molliasteikon lisäksi kaikki kirkkosävellajit ovat diatonisia, eli ne voidaan erottaa osana diatonista asteikkoa. Diatoninen sävelkulku noudattaa duuri- ja molliasteikon kulkua koko- ja puoliaskelineen, kun taas kromaattisessa kulussa on näille asteikoille vieraita puolisävelaskelia. Puolisävelaskel on diatoninen, jos se on kahden (luonnollisen tai muunnetun) kantasävelen välissä, kuten C-duuriasteikolla c–des, cis–d tai cisis–dis, mutta kromaattinen, jos se on saman kantasävelen kahden erilaisen muodon välissä, kuten c–cis.
Reading

**Reading** [] on  asukkaan kaupunki ja  asukkaan yhtenäishallintopiiri Berkshiren kreivikunnassa Kaakkois-Englannissa. Se sijaitsee Oxfordin ja Lontoon välissä, 39 kilometriä Oxfordista kaakkoon ja 59 kilometriä Lontoon keskustasta länteen. Kaupungissa toimii yliopisto ja Euroopan sääennustuskeskus ECMWF.

## Maantiede
Readingin keskusta sijaitsee Thames- ja Kennetjokien välisellä matalalla harjanteella lähellä jokien yhtymäkohtaa. Kaupunki on kasvaessaan levinnyt myös Kennetin eteläpuolelle ja Thamesin pohjoispuolelle kohti Chilternin kukkuloita. Keskustan ulkopuolella jokilaaksot ovat enimmäkseen rakentamatonta aluetta.

Vuoden lämpimimpiä kuukausia ovat heinäkuu ja elokuu, jolloin keskimääräinen ylin lämpötila on 22 astetta. Pakkaspäiviä on vuodessa keskimäärin 41 kappaletta. Sadetta saadaan 635 mm vuodessa, tasaisesti ympäri vuoden niin että sadepäiviä on 8–11 joka kuukausi.

## Historia
Reading mainitaan ensimmäisen kerran dokumenteissa vuonna 871, jolloin tanskalaiset viikingit valtasivat sen. Seuraava maininta on vuodelta 1006, jolloin tanskalaiset polttivat kaupungin.

Keskiajalla Reading kukoisti, koska se sijaitsi kätevästi matkan varrella Lontoosta Englannin länsiosiin, ja oli sovelias yöpymispaikka tällä välillä. Siellä tehtiin kangasta ja parkittiin nahkoja.

1700-luvulle tultaessa monien eri alojen ammattilaiset olivat korvanneet tekstiilien merkityksen työnantajana. Suuri osa kaupungin rakennuksista uusittiin 1700-luvun aikana. Rautatielinja Lontooseen avattiin 1840 ja Bristoliin 1841.

## Kulttuuri
Readingissa järjestetään vuosittain suosittu musiikkitapahtuma Reading Festival. 

Kaupungista ovat kotoisin muun muassa muusikko Mike Oldfield, Cambridgen herttuatar Kate Middleton, näyttelijät Kate Winslet ja Natalie Dormer, elokuvaohjaaja Sam Mendes, pelisuunnittelija Jeff Minter, televisiopersoona Jeremy Kyle, nyrkkeilijä Michael Sprott ja ralliautoilun vuoden 2001 maailmanmestari Richard Burns. Madejski Stadiumilla pelaa kotiottelunsa valioliigatasoinen jalkapallojoukkue Reading FC.

St. Maryn kirkossa kaupungin keskustassa on erikoinen ruudullinen kellotorni. Sen paikalla oli tärkeä kirkko jo saksien aikana, mutta viikingit tuhosivat sen melkein kokonaan vuonna 1006. Pääasialliset rakenteet ovat viikinkituhoa seuraavalta vuosisadalta, ja kirkkoa uusittiin perusteellisesti 1600-luvun puolivälissä.

## Lähteet

## Aiheesta muualla

*Reading Tourism
*Reading FC
Rekkaralli

**Rekka-ralli** on *[[Monopoly|Monopolya]]* muistuttava lautapeli, jota 1960-luvulla valmisti Kuvataide-niminen yhtiö ja myi muun muassa Stockmann. Sen ideana on ajella rekka-autoilla noppia heittämällä ja kerätä rahoja tiettyjen tariffien mukaisesti. Päätarkoituksena on yrittää kerätä mahdollisimman suuri omaisuus liiketoiminnalla. Pelin keskipisteenä ovat yli kymmenen tonnin painoiset rekat, joita pelistä löytyy viisi erilaista. Jokaisella rekalla on kolme ominaisuutta, joiden ansiosta rekkojen pitäisi erota toisistaan. Todellisuudessa rekkojen suurimmaksi eroksi muodostuu kuitenkin niiden ulkoasu ja ominaisuuksilla ei juurikaan ole merkitystä. Peliä voidaan myös pelata kilpailupelinä, jolloin jätetään pois rahat ja kortit sekä jaetaan jokaiselle pelaajalle sovitun ajokierrosmäärän mukaisen määrän huoltokortteja. Joka kierroksella luovutetaan pois aina yksi kortti ja ensimmäiseksi korteistaan eroon päässyt pelaaja voittaa.

## Lähteet
Nassau (Cookinsaaret)

**Nassau** on saari Cookinsaarilla, Tyynellä valtamerellä. Se sijaitsee Cookinsaarten pohjoisessa saariryhmässä, eikä sillä ole laguunia, toisin kuin muilla ryhmän saarilla. Saarella oli vuoden 2016 väestönlaskennassa 78 asukasta, jotka asuvat yhdessä kylässä. Saarelle pääsee ainoastaan laivalla, sillä siellä ei ole lentokenttää.

## Lähteet

## Aiheesta muualla
Suwarrow

**Suwarrow** on atolli Cookinsaarten pohjoisosassa, Tyynellä valtamerellä. Se sijaitsee 1&nbsp;300 kilometriä päiväntasaajalta etelään ja 825 kilometrin päässä Rarotongalta, Cookinsaarten pääsaarelta. 0,4 neliökilometrin saarella asuu vain kaksi valtion palkkaamaa hoitajaa. Saarella 1950–1970-luvuilla asuneen Tom Nealen kirjoittaman omaelämäkerran *An Island to Oneself* (1966) takia Suwarrow on pienuudestaan huolimatta ehkä tunnetuin Cookinsaarista.

## Historia

Ennen eurooppalaisten tuloa saarella kävi polynesialaisia merenkulkijoita, mutta he eivät perustaneet sinne vakituista asutusta. Heidän tiedetään kuitenkin oleskelleen saarella väliaikaisesti, koska sieltä on löydetty leiripaikkoja. Saari on mahdollisesti lähisaarten asukkaiden legendoissa mainittu *Malo*. 

Saaren nykyinen nimi ei ole mitään polynesialaista kieltä, vaan Suwarrow on nimetty siellä vuonna 1814 käyneen venäläisen tutkimusmatkailija Mihail Lazarevin *Suvarov*-nimisen laivan mukaan. Suwarrow sai mainetta aarresaarena, kun amerikkalainen valaanpyyntialus *Gem* haaksirikkoutui saaren riutalle ja sitä pelastamaan lähetetty alus löysi saarelle haudatun arkun, jossa oli tuhansien dollarien edestä 1700-luvun kultakolikoita. Vuonna 1876 saarelta löydettiin 1600-luvun espanjalaisia kolikoita. Sitä, miten rahat olivat päätyneet saarelle, ei tiedetä. Varhaisista eurooppalaisista vierailijoista on kuitenkin löydetty merkkejä, muun muassa luurankoja ja useita eri esineitä. Niiden on arvailtu olleen peräisin jostakin haaksirikkoutuneesta espanjalaisesta aluksesta, tai ehkä eksyneestä *Pandora*-aluksesta, joka lähetettiin etsimään *[[HMS Bounty]]n* kapinoinutta miehistöä vuonna 1791. 1900-luvun alussa saarella yritettiin aloittaa simpukkaviljelmä. 1920- ja 1930-luvuilla kokeiltiin kookospalmun viljelemistä, mutta termiitit tuhosivat viljelmät. Toisessa maailmansodassa saarelle komennettiin uusiseelantilaisia tarkkailijoita, joiden rakentamat talot ovat edelleen pystyssä. Saaren teki tunnetuksi siellä vuosina 1952–1977 kolmeen otteeseen asunut uusiseelantilainen Tom Neale, joka kirjoitti kokemuksistaan menestyneen kirjan *An Island to Oneself*.

## Maantiede

Pinta-alaltaan 0,4-neliökilometrinen Suwarrow on Cookinsaarten ainoa kansallispuisto. Saarella onkin tuhansia merilintuja ja sitä ympäröivissä vesissä on runsaasti merieläimiä, joihin lukeutuvat muun muassa erilaiset trooppiset kalat, hait, merikilpikonnat ja kookosravut. Saari on pääasiallinen pesimäpaikka pikkufregattilinnulle, valkotropiikkilinnulle, ruskosuulalle ja yhdeksälle muulle lintulajille. Se on lisäksi tärkeä levähdyspaikka vaarantuneelle alaskankuoville. Suwarrow ympäröi suurta laguunia, jolle pääsee useimmista pohjoisten Cookinsaarten laguuneista poiketen laivallakin. Saaren muodostaman kehän pituus on 80 kilometriä. Saaren mataluuden takia myrskyjen aikaan aallot saattavat ylittää koko saaren. Saaren kaksi hoitajaa asuvat Anchoragen luodolla. Heidän tehtävänään on muun muassa vahtia, että vierailevat laivat eivät häiritse merilintuja.

## Lähteet
*

### Viitteet
Tom Neale

**Tom Neale** (6. marraskuuta 1902 – 27. marraskuuta 1977) oli uusiseelantilainen mies, joka asui yhteensä kuusitoista vuotta yksin Suwarrowin atollilla, Cookinsaarilla. Neale kirjoitti kokemuksestaan kirjan *An Island to Oneself* (suom. *Yksinäisen miehen saari* 1967).

Neale syntyi Wellingtonissa, Uudessa-Seelannissa, mutta muutti pian perheineen Greymouthiin ja 7-vuotiaana Timaruun. Hän siirtyi Suwarrowille 1950-luvun alussa ja viipyi siellä aluksi pari vuotta. Vuonna 1955 Neale meni naimisiin Sarah Hauan (s. 1924) kanssa. He saivat kaksi lasta, Arthurin (s. 1956) ja Stellan (s. 1957). Vuonna 1960 Neale palasi Suwarrowille. Tällä kertaa hän vietti siellä kolme ja puoli vuotta. Hän eli siellä vielä elämänsä kymmenen viimeistä vuotta, 1967–1977. 

Vuonna 1977 Neale kärsi vakavista vatsakivuista ja hän siirtyi erääseen rarotongalaiseen sairaalaan. Hänellä todettiin vatsasyöpä ja hän kuoli kahdeksan kuukauden kuluttua. Neale on haudattu Rarotongalle, vastapäätä sen lentokenttää.

## Lähteet
Waterloon rautatieasema

**Waterloon rautatieasema** () on yksi Lontoon merkittävimmistä rautatieasemista. Se sijaitsee kaupungin keskusta-alueen eteläpuolella Thamesjoen rannan tuntumassa. Asemaa käytti 98,4 miljoonaa matkustajaa vuonna 2013, joten se on Britannian vilkkain rautatieasema.

Ensimmäinen rautatieasema nykyisen aseman paikalla avattiin 11. kesäkuuta 1848. Tämä asema muodostui ajan myötä epäkäytännölliseksi ja alkuperäinen asema päätettiin purkaa 1800-luvun lopulla. Nykyisen aseman rakennustyöt aloitettiin vuonna 1900 ja saatiin päätökseen vuonna 1922. Asema vaurioitui pahoin toisen maailmansodan Lontoon pommitusten aikana ja sitä kunnostettiin laajasti sodan jälkeen.

Lontoosta Pariisiin ja Brysseliin liikennöivä Eurostar-suurnopeusjuna käytti Waterloon asemaa pääteasemanaan aina liikenteen alusta 1994 joulukuuhun 2007, jolloin pääteasemaksi vaihtui St Pancras. Junien käytössä oli kaikkiaan viisi raidetta katetussa hallissa aseman länsireunalla. Tälle sittemmin tyhjäksi jääneelle aseman osalle on suunniteltu lähiliikennettä sekä kauppoja.

Nykyään asema toimii monien South West Trains -yhtiön operoimien junareittien Lontoon pääteasemana. Waterloosta lähtevät junat liikennöivät pääasiassa Etelä- ja Lounais-Englannin kaupunkeihin, kuten Brightoniin ja Southamptoniin.

## Lähteet

## Aiheesta muualla
Nassau (täsmennyssivu)

**Nassau** voi viitata seuraaviin:

* Nassau, Bahaman pääkaupunki
* Nassau, kaupunki Minnesotassa Yhdysvalloissa
* Nassaun piirikunta, piirikunta Long Islandilla New Yorkin osavaltiossa Yhdysvalloissa
* Nassaun piirikunta, piirikunta Floridan osavaltiossa Yhdysvalloissa
* Nassau, saari Cookinsaarilla
* Nassau, 900-luvulla perustettu historiallisesti merkittävä pieni kaupunki Rheinland-Pfalzissa Saksassa
* Nassau, Pyhään saksalais-roomalaiseen keisarikuntaan kuulunut herttuakunta
* Baarle-Nassau, kunta Alankomaissa
* Nassau, suku jonka haara on Alankomaita hallitseva Orania-Nassau-suku.
* USS Nassau (LHA-4), Yhdysvaltain laivaston maihinnousualus
Johnson & Johnson

**Johnson & Johnson** on yhdysvaltalainen lääkkeitä ja muita terveydenhoitoalan tuotteita ja päivittäistavaroita valmistava suuryritys. Dow Jones Industrial Average- ja Fortune 500 -listattu yritys on markkina-arvoltaan maailman suurimpien yrityksien joukossa.

Yhtiön pääkonttori sijaitsee New Brunswickissä New Jerseyssä Yhdysvalloissa. Sillä oli vuonna 2025 henkilökuntaa noin 138 tuhatta.

Elokuussa 2023 yrityksestä erkaantui osasto omaksi yritykseksi nimeltään Kenvue.
## Tuotteet
Vuonna 1921 Johnson & Johnson toi markkinoille maailman ensimmäiset laastarit tuotemerkillä Band-Aid. Suomessa laastareita ei enää myydä, mutta Yhdysvalloissa se on tunnettu tuotemerkki.

Suomessa tunnetuimpia Johnson & Johnsonin tuotemerkkejä ovat o.b.-tamponit, Nicorette-nikotiinikorvaushoitovalmiste, Natusan-tuotteet, Pepcid-närästyslääke, Nizoral-hilseshampoo ja Imodium-ripulilääke. Yritys markkinoi Yhdysvalloissa suomalaisen pörssiyhtiön Raision kehittämää kolesterolia alentavaa Benecol-margariinia.

### Lääkkeet
Suomessa Johnson & Johnsonin lääkkeitä markkinoi sen tytäryritys Janssen-Cilag. Merkittäviä lääkkeitä ovat muun muassa Concerta (ADHD:n hoito), Daktarin (sienitulehdukset), Durogesic (kipulääke), Eprex (anemian hoito), Fentanyl (kipulääke), Risperdal (psykoosi-lääke) ja Reminyl (Alzheimerin tauti). Risperdal on ollut kymmenen myydyimmän lääkkeen joukossa sekä Suomessa että maailmalla.

Johnson & Johnsonin ilman reseptiä myytäviä lääkkeitä ja itsehoitotuotteita Suomessa markkinoi tytäryritys McNeil, jonka tuotteita Suomessa ovat Nicorette (tupakanvieroitus), Neutrogena (ihonhoito), Pepcid (närästys), Bafucin (kurkkukipu), Listerine (suunhoito), Imodium (ripuli) ja Microlax (ummetus).

Vuonna 2020 yhtiö toi markkinoille SARS-CoV-2-rokotteen eli koronavirusrokotteen, joka hyväksyttiin maaliskuussa 2021 ja jota markkinoi sen belgialainen tytäryhtiö nimellä Janssen. Janssenin koronarokote korvasi AstraZenecan yli 65-vuotiaille annettavana adenovirusvektorirokotteena lokakuusta 2021 alkaen.

## Tuomio Oklahomassa opioidikriisin aiheuttamisesta
Oklahoman osavaltiossa Johnson & Johnsonille määrättiin 572,1 miljoonan dollarin sakko osallisuudesta opioidikriisin aiheuttamiseen. Syyttäjät olivat vaatineet 17 miljardia dollaria.

## Lähteet

## Aiheesta muualla
* Johnson & Johnsonin virallinen sivusto
* Suomenkielinen Listerine-sivusto
Tervajoki

**Tervajoki** on kylä ja postinumeroalue (66440 Tervajoki) Vaasan Vähässäkyrössä Pohjanmaan maakunnassa ja rautatieliikennepaikka  Isossakyrössä Etelä-Pohjanmaan maakunnassa. Yleinen käsitys ja harhaluulo on, että Tervajoen kylä sijaitsisi osittain Isonkyrön puolella. Tämä Isonkyrön "Tervajoki" on Kylkkälän kylä, joka on kasvanut yhteen Vähänkyrön Tervajoen kylän kanssa. Vuoden 2019 taajamarajauksessa Tervajoen ja Kylkkälän alue kuului Vähänkyrön kirkonkylän taajamaan. Kylät eivät siis muodosta omaa taajamaansa, vaan ne ovat kasvaneet yhteen kirkonkylän kanssa.

Tervajoen rautatieasema sijaitsee Vaasan radan varressa Isonkyrön ja Laihian asemien välissä Isonkyrön Kylkkälän kylässä. Tervajoen vuonna 1883 valmistunut asemarakennus poistui käytöstä 15. marraskuuta 2001, mutta asemalla pysähtyvät edelleen kaikki Vaasan radan junat.

Tervajoki on vuosikymmenten mittaan kasvanut huomattavaksi vaihtoautoliikkeiden keskittymäksi: Rinta-Joupin autoliike on syntyjään tervajokinen yritys ja alueella toimii muitakin alan yrityksiä. Mainoksista huolimatta autoliikkeet, yhtä lukuun ottamatta, sijaitsevat Kylkkälän kylän puolella. 

Vaasan Sähkön vesivoimalaitos hyödyntää Kyrönjoen virtausta läheisen Hiirikosken rannalla. Kyrönjoen Hiirikoski siltoineen on ajan saatossa ollut tunnettu mm. tukkilaiskisoistaan ja vapaa-ajankalastuksesta.

Alueella on kaksi koulua. Vaasan puolella on Tervajoen koulu ja Isonkyrön puolella Kylkkälän koulu.

Tervajoella on yksi Pohjanmaan huomattavimmista muinaisjäännösalueista. "Petulian kaupungiksikin" fiktiivisesti mainittu Aittoomäen alue koostuu suuresta määrästä rautakautisia röykkiöitä sekä kiviaitoja ja latomuksia. Alueella on asuttu noin ajanlaskun alusta ainakin noin vuoteen 600 jaa. Kyrönjoen suu sijaitsi tällöin Tervajoella.

## Väestö
Vuonna 2015 Tervajoen osa-alueella asui  ihmistä. Kylän väkiluku on vajaan kymmenen vuoden aikana laskenut, vuonna 2024 Tervajoen asukasluku oli 876. Työpaikkoja Tervajoella oli 220 kappaletta vuonna 2023.

Tervajoki on kielijakaumaltaan Vaasan suomenkielisin pienalue. Sen asukkaista äidinkielenään suomea puhui 98,3&nbsp;%, ruotsia 0,7&nbsp;% ja muita kieliä 1,0&nbsp;% vuonna 2015. Alueen työvoimasta oli opiskelijoita 12,0&nbsp;% ja työttömiä 9,8&nbsp;% vuonna 2013.

## Politiikka
Tervajoen äänestysalueella kannatetuimpia puolueita ovat viime vaaleissa olleet Suomen Keskusta ja Perussuomalaiset.

## Kuvia Tervajoelta

Tiedosto:Tervajoki railway station 2018.jpg|Tervajoen rautatieasema
Tiedosto:Neste Oil Vähäkyrö Tervajoki.JPG|Tervajoen Neste Oil -huoltoasema
Tiedosto:Tervajoen koulu talvi koillinen.JPG|Tervajoen koulu


## Lähteet
Publikaani

**Publikaani** () oli Rooman valtakunnassa henkilö, jolle maksettiin jonkin valtion tehtävän, esimerkiksi veronkannon suorittamisesta. Termi publikaani johtuu latinan sanasta *publicum*, julkiset asiat. Publikaanit olivat valtion tulojen, verojen ja tullien kanto-oikeuden vuokraajia. Verojen lisäksi publikaanit saattoivat hoitaa esimerkiksi kaivoksia ja laitumia. Tällainen valtion toimintojen ulkoistaminen takasi valtiolle säännölliset tulot, mutta oli altis väärinkäytöksille. Väärinkäytökset puolestaan aiheuttivat katkeruutta roomalaisia kohtaan.

Rooma kantoi hallitsemillaan alueilla veroja ja tulleja sekä eräitä muita maksuja. Ensin arvioitiin lain määräämien maksujen ja verojen kertymä. Sen jälkeen tietyn kantopisteen kanto-oikeuden saattoi ostaa yksityinen liikemies. Tavallisesti ostajat olivat varakkaita roomalaisia yksityishenkilöitä.
Usein rikkaat roomalaiset vuokraajat saattoivat myydä oikeutensa "alivuokraajalle". Tällaisina tulivat kysymykseen esimerkiksi Raamatusta tutut Israelin juutalaiset. Publikaanien ryhmä oli tärkeä, tosin halveksittu, yhteiskuntaluokka.

*[[Uusi testamentti|Uudessa testamentissa]]* mainitut publikaanit olivat juuri tällaisia juutalaisia, jotka olivat tullivuokraajan palveluksessa. Tunnetuimpia heistä oli Sakkeus, joka oli saanut oikeuden Jerikon rajakaupungin tulliasemalle. Kreikankielisessä alkutekstissä Sakkeuksesta käytetään nimitystä *arkhitelones*, pääveronkantaja, veronkantajien johtaja. Se vastaa nykysuomalaista virkanimikettä verojohtaja.

Koska publikaanit olivat Rooman miehitysvallan palveluksessa, näitä vihattiin oman kansan pettäjinä ja ahneina rahan kerääjinä. He saattoivat periä tulleja ja maksuja enemmän kuin mihin oli oikeus. Näin heille saattoi kertyä taloudellisia pääomia.

Omana aikanaan Jeesus tyrmistytti juutalaista hengellistä ja maallista johtoa menemällä aterialle publikaanin luo. Ateriayhteys symboloi syvää ystävyyttä. Sakkeuksen lisäksi *Uusi testamentti* mainitsee Leevin, joka liittyi opetuslapseksi ja sai nimen Matteus. Virka tulliaseman alemmalla tasolla jäi. Tulevaisuus jäi mieheltä tämän liittymisen johdosta hämäräksi.
Senatus consultum

**Senatus consultum** (lat. senaatin päätös) oli Rooman senaatin virkamiehille antama ohje, jolla ei ollut tasavallan aikana lain voimaa, mutta jota oli käytännössä noudatettava. Keisariajalla siitä tuli lainvoimainen. Päätökset kirjattiin pronssitauluun.

**Senatus consultum ultimum** (lat. senaatin viimeinen päätös) tai **senatus consultum de re publica defendenda** oli senaatin antama hätätilajulistus, jossa virkamiehiä vaadittiin suojelemaan tasavaltaa kaikin keinoin. Sen sanamuoto oli esimerkiksi *"Consules darent operam ne quid detrimenti respublica caperet"* ("Katsokoot konsulit, ettei valtiolle koidu mitään pahaa"). Julistus annettiin Gaius Gracchusta (121 eaa.), Catilinaa (63 eaa.), Publius Clodius Pulcheria (kun hän oli kuokkinut Bona Dea-palvontamenoissa 62 eaa.) ja Julius Caesaria (49 eaa.) vastaan. Se antoi käytännössä konsuleille poikkeustilavaltuudet, joiden laajuus oli kuitenkin epäselvä. Tämän johdosta esimerkiksi Cicero joutui vaikeuksiin toimistaan Catilinan salaliiton kukistamiseksi.
Mercury-Redstone 4

**Mercury–Redstone 4** (**MR-4**) oli Yhdysvaltain toinen avaruuslento. Mercury-avaruusohjelman lento toteutettiin 21. heinäkuuta 1961. Astronautti Virgil Grissom kävi noin 188 kilometrin korkeudella maan pinnasta, jonka aikana hän oli painottomassa tilassa vain 5 minuuttia ja 18 sekuntia. Lennon lopussa Grissomille melkein kävi huonosti, kun räjähtävillä pulteilla varustettu luukku aukesi yhtäkkiä meressä ja *Liberty Bell 7* -avaruuskapseli rupesi uppoamaan. Grissomin pukuun vuoti vettä ja hän melkein hukkui. Helikopteri otti astronautin kyytiinsä, mutta kapseli upposi mereen.


Kuva:Mercury 4 - Patch.jpg|Lennon tunnus
Kuva:Mercury-Redstone 4 spacecraft launching.jpg|Mercury 4:n laukaisu
Kuva:Liberty Bell 7 1999.jpg|Mercury-kapseli nostettiin vuonna 1999 valtamerestä


## Aiheesta muualla
Luettelo jääkiekon SM-mitalisteista

Tämä on **luettelo [[Jääkiekko|jääkiekon]] SM-mitalisteista**.

## Miehet
### [[SM-sarja (jääkiekko)|SM-sarjan]] aika

### [[Jääkiekon SM-liiga|SM-liigan]] aika
SM-liigan voittajat saavat kultamitalit ja vuodeksi Kanada-maljan.

### Eniten mestaruuksia

### Suomen Työväen Urheiluliiton mestarit

## Naiset

### [[Jääkiekon naisten SM-sarja|SM-sarjan]] aika

### [[Naisten Liiga (jääkiekko)|SM-liigan]]/Auroraliigan aika

## Nuoret

### [[Jääkiekon U20 SM-sarja|A-nuoret/U20]]

### B-nuoret/U18

### B2-nuoret

### C-nuoret/U16

### D-nuoret

### E-nuoret

## Huomioita

## Lähteet
* 
* 
* Finhockey: A-nuorten SM-liigan mitalistit 

### Viitteet
Mercury-Atlas 6

**Mercury-Atlas 6** (**MA-6**, myös **Friendship 7** kutsukoodin ja avaruuskapselin nimen mukaan) oli 20. helmikuuta 1962 tapahtunut Yhdysvaltain miehitetty avaruuslento, joka oli osa Mercury-avaruusohjelmaa. Lentoa voidaan pitää Yhdysvaltain ensimmäisenä todellisena avaruuslentona määrittelytavasta riippuen, sillä kapseli ei pelkästään ylittänyt tiettyä etäisyyttä maan pinnasta, josta avaruuden katsotaan alkavan, vaan avaruualus myös kiersi maapallon.

Astronautti John Glenn kiersi *Mercury 6* -avaruusaluksellaan maapallon kaikkiaan kolme kertaa. Lentokorkeus vaihteli 159 ja 265 kilometrin välillä. Lento kesti noin viisi tuntia.

## Lähteet

## Aiheesta muualla
Mercury-Atlas 7

**Mercury-Atlas 7** (**MA-7**) oli Yhdysvaltain toinen maatakiertävällä radalla suoritettu avaruuslento. Lento toteutui 24. toukokuuta 1962 Mercury-avaruusohjelman astronautti Scott Carpenterin kiertäessä maapallon *Aurora 7* -avaruuskapselillaan 3 kertaa. Aurora 7:n lentokorkeus vaihteli 154:n ja 260:n kilometrin välillä ja lento kesti noin 5 tuntia. Carpenterin paluussa maahan oli vaikeuksia, sillä hän käytti avaruutta ihastellessaan liikaa polttoainetta eikä totellut lennonjohdon määräyksiä, minkä vuoksi hän putosi satoja kilometrejä syrjään suunnitellusta laskeutumispaikasta. Tämän jälkeen Carpenter ei enää palannut avaruuteen. Hän toimi myöhemmin muun muassa syvänmeren sukeltajana.

## Aiheesta muualla

* RESULTS OF THE SECOND U.S. MANNED ORBITAL SPACE FLIGHT, MAY 24, 1962
Kärpät

**Kärpät** voi tarkoittaa seuraavia asioita:

*kärpät, *Mustela*, näätäeläinsuku
*kärppä, *Mustela erminea*, näätäeläinlaji
*Oulun Kärpät, jääkiekkoseura
*Porin Kärpät, kaukalopalloseura
Mercury-Redstone 3

**Mercury-Redstone 3** (**MR-3**, lento tunnetaan myös nimellä *Freedom 7*) oli Yhdysvaltojen ensimmäinen miehitetty avaruuslento ja osa Mercury-ohjelmaa. Se toteutui 5. toukokuuta 1961. Astronautti Alan Shepard kävi 183,3 kilometrin korkeudella. Lento kesti 15 minuuttia ja 28 sekuntia.

Lento oli siis pelkkä hyppy avaruuteen, koska Redstone-kantoraketti ei ollut kyllin voimakas nostamaan alusta kiertoradalle. Se onkin historian lyhin avaruuslento.

## Lähteet

## Aiheesta muualla
Spesismi

**Spesismi** eli **lajisorto** tarkoittaa olentojen arvon tai oikeuksien määrittelemistä sen perusteella, mihin lajiin ne kuuluvat. Termin on luonut Richard D. Ryder ja sen teki tunnetuksi Peter Singer kirjassaan *Oikeutta eläimille* (Animal Liberation, 1975). Sitä käytetään puhuttaessa ennakkoluuloista samaan tapaan kuin termejä rasismi ja seksismi.

Taustalla on ajatus, että ihmisyys sinänsä ei ole olion arvon mitta, vaan jokin muu ominaisuus, kuten tietoisuus tai kyky tuntea positiivisia tai negatiivisia tuntemuksia.

Termille on myös sukua antroposentrismi eli ihmiskeskeisyys.

## Katso myös
* Marginaali-argumentti